Portobello (telesaila)

Portobello franko-italiar telesail laburra da, Marco Bellocchiok HBO Max katerako sortua.

Sinopsia 

1982. urtea da. Arrakastaren gailurrean dago Enzo Tortora, «Portobello» saioko aurkezle karismatikoa. Audientzia handieneko ordutegian ematen den saioa aurkezten du, 28 milioi ikus-entzule ere bilduko dituen programa fenomenoa da «Portobello». Saioaren ikur bihurtu den loroari hitz eginarazten saiatzen dira lehiakideak; era guztietako gonbidatuak igarotzen dira plato hartatik, telebista herrikoiaren ispilu bilakatuta.

1980ko hamarkadako telebistaren erregea da Tortora, eta Alessandro Pertini Italiako presidenteak Errepublikako Komendadore izendatuko du. Bitartean, Irpinian lurrikara batek astinduko du hegoaldea, eta hondamendi hark kolpe latza emango dio Camorraren egitura lehendik ere ahulduari. Testuinguru nahasi horretan, Giovanni Pandicok —Cutoloren konfiantzazko gizona eta «Portobello» saioaren ohiko ikuslea— damutzea erabakiko du: mafiako kideak salatu, eta justiziarekin kolaboratzeari ekingo dio. Epaileen aurrean deklaratzen duenean, ordea, inork espero ez zuen izen bat aipatuko du: Enzo Tortora.

1983ko ekainaren 17an, Italiako Poliziak Tortoraren hoteleko gelako atea jo zuenean, aurkezleak ezin zuen sinetsi zer gertatzen ari zen. Akatsa zela pentsatu zuen. Baina une hartan hasi zen amildegira eramango zuen odisea latza.

 Aktoreak 

 Erreferentziak 

 Kanpo estekak 

Kategoria:Italiako telesailak
Kategoria:Frantziako telesailak
Kategoria:Telesail dramatikoak
Kategoria:HBOko telesailak
Kategoria:Benetako gertaeretan oinarritutako telesailak
Kategoria:Erroman girotutako telesailak
Kategoria:1980ko hamarkadan girotutako telesailak